open-index/open-wikipedia-markdown huggingface dataset:
ஓம் சிவ்புரி

**ஓம் சிவ்புரி** (Om Shivpuri) (14 சூலை 1936 - 15 அக்டோபர் 1990) இந்திய நாடக நடிகரும், இயக்குநரும், இந்தித் திரைப்படங்களில் குணசித்திர நடிகராகவும் இருந்தார்.

புது தில்லி தேசிய நாடகப் பள்ளியின் முன்னாள் மாணவரான இவர் அதன் நாடக நிறுவனத்தின் (1964) முதல் தலைவராகவும் அதன் நடிகர்களில் ஒருவராகவும் இருந்தார். பின்னர் இவர் முக்கியமான நாடகக் குழுவான "திஷந்தர்" என்பதை புதுதில்லியில் நிறுவினார் .

## ஆரம்ப கால வாழ்க்கை
பஞ்சாப் மாநிலத்தின் பட்டியாலாவில் பிறந்த இவர், ஜலந்தர் வானொலி நிலையத்தில் பணியில் சேர்ந்து தனது வாழ்க்கையைத் தொடங்கினார். பின்னர் இவரின் மனைவியான சுதா சிவ்புரி அந்த நேரத்தில் அங்கு பணியாற்றி வந்தார்.

பின்னர், இவர்கள் புது தில்லியின் தேசிய நாடகப் பள்ளியில் சேர்ந்தனர். மேலும், இப்ராஹிம் அல்காசியின் கீழ் பயிற்சி பெற்றனர். 1963இல் பட்டம் பெற்ற பிறகு, இவர்கள் தேசிய நாடகப் பள்ளியில் புதிதாக உருவாக்கப்பட்ட, நாடக நிறுவனத்தில் நடிகர்களாக சேர்ந்தனர். இவர் அந்நிறுவனத்தின் முதல் தலைவராகவும் 1976 வரை இருந்தார். மனோகர் சிங் இவருக்குப் பின் அப்பதவிக்கு வந்தார்.

இவர்கள் இருவரும் 1968இல் திருமணம் செய்துகொண்டு "திஷந்தர்"  என்ற தங்களது சொந்த நாடகக் குழுவைத் தொடங்கினர். இது தில்லியின் சகாப்தத்தின் முக்கியமான நாடகக் குழுக்களில் ஒன்றாக மாறியது. இவர்கள் த்ங்களது நிறுவனத்தின் மூலம் இந்தி நாடகமான *ஆதே ஆதுரே* ; *காமோஷ்!* *அதாலத் ஜாரி ஹை* , விஜய் டெண்டுல்கரின் *சந்ததா* என்ற மராத்தி நாடகத்தின் இந்தி பதிப்பான *சந்ததா! கோர்ட் சாலு ஆஹே* (தனது மனைவி சுதா சிவ்புரி முக்கியக் கதாபாத்திரத்தில் நடித்திருந்தார்), இவர்களின் சொந்தத் தயாரிப்பில், கிரீஷ் கர்னாட்டின் வரலாற்று நாடகமான *துக்ளக்* போன்ற நாடகங்களை இவர் இயக்கினார். *துக்ளக்* நாடகம் தில்லியின் தல்கோத்தரா தோட்ட அரங்கில் நிகழ்த்தப்பட்டது.

## படங்கள்
இவர்,  1971ஆம் ஆண்டில் மணி கவுலின் *ஆஷாத் கா ஏக் தின்* என்ற படத்துடன் தனது திரைப்பட வாழ்க்கையைத் தொடங்கினார். பின்னர், குல்சாரின் இயக்கத்தில் 1972ஆம் ஆண்டில் வெளிவந்த *கோசிஷ்* படத்திலும் நடித்திருந்தார்.

இவர் 1974 இல் மும்பைக்கு மாறினார். சுமார் இரண்டு தசாப்தங்களாக நீடித்த ஒரு வாழ்க்கையில், 175க்கும் மேற்பட்ட இந்தித் திரைப்படங்களில் எதிர் நாயகனுக்கு துணை நடிகராக பல்வேறு மாறுபட்ட பாத்திரங்களில் நடித்தார்.

## சொந்த வாழ்க்கை
இவரின் மனைவி சுதா சிவ்பூரியும் ஒரு பிரபல தொலைக்காட்சி நடிகையாக இருந்தார், மேலும் *கியுங்கி சாஸ் பி கபி பாஹு தி* என்ற தொலைக்காட்சித் தொடரில் 'பா' என்ற பாத்திரத்தில் நடித்து மிகவும் பிரபலமானார்.
இந்தி திரைப்பட நடிகையான ரிது சிவ்புரி இவர்களது மகளாவார். மேலும், வினீத் என்ற மகனும் இருக்கிறார். 
## இறப்பு
ஓம் சிவபுரி 1990இல் மாரடைப்பால் இறந்தார். இவரது மரணத்திற்குப் பிறகு இவரது பல படங்கள் வெளியிடப்பட்டன.
## மரபு
ஓம் சிவ்புரியின் நினைவாக ராஜஸ்தான் சங்கீத நாடக அகாதமி ஒவ்வொரு ஆண்டும் ஒரு நாடக விழாவை ஏற்பாடு செய்கிறது. ஓம் சிவ்புரி நினைவு நாடக விழா ஐந்து நாள் திருவிழாவாக நிகழ்த்தப்படுகிறது. இது அக்டோபர் 16 அன்று தொடங்கப்படுகிறது (ஓம் சிவ்புரியின் மரண ஆண்டு).

## மேற்கோள்கள்

## வெளி இணைப்புகள்
*

பகுப்பு:1990 இறப்புகள்
பகுப்பு:1938 பிறப்புகள்
சுதா சிவ்புரி

**சுதா சிவ்புரி** (Sudha Shivpuri) (14 சூலை 1937 - 20 மே 2015) ஓர் இந்திய நடிகையான இவர்,  *கியுங்கி சாஸ் பி கபி பாஹு தி* (2000–2008) என்ற இந்தித் தொலைக்காட்சித் தொடரில் "பா" என்ற பாத்திரத்தில் நடித்து மிகவும் பிரபலமானவர்.

## ஆரம்பகால வாழ்க்கையும் தொழிலும்
ராஜஸ்தானில் வளர்ந்த சுதா சிவ்புரி பள்ளியில் எட்டாம் வகுப்பில் இருந்தபோதே தனது நடிப்பு வாழ்க்கையைத் தொடங்கினார். இவர், 1963ஆம் ஆண்டில் தேசிய நாடகப் பள்ளியில் முன்னாள் மாணவர் ஆவார். அங்கே மாணவராகச் சேர்ந்த ஓம் சிவ்புரியை 1968இல் திருமணம் செய்து கொண்டார். பின்னர், தில்லி நாடகங்களில் தொடர்ந்து பணியாற்றினர். இவர் தனது கண்வருடன் சேர்ந்து முக்கியமான நாடகக் குழுவான "திஷந்தர்" என்பதை புதுதில்லியில் நிறுவினார். இந்நிறுவனம் *ஆதே ஆதுரே*, *துக்ளக்*, விஜய் டெண்டுல்கரின் *காமோஷ்* உட்பட பல முக்கியமான சமகால நாடகங்களை உருவாக்கியது. *அதாலத் ஜாரி ஹை* என்ற நாடகத்தில் இவர் முக்கியக் கதாபாத்திரத்தில் நடித்திருந்தார். இந்த நாடங்கள் அனைத்தையும் இவரின் கணவர் ஓம் சிவ்புரி இயக்கியிருந்தார்.

## திரைப்படங்கள்
1974 ஆம் ஆண்டில், தனது கணவர் பாலிவுட் படங்களில் நடிக்க சில வாய்ப்புகளை பெற்றதால் இவரும் அவருடன் மும்பைக்கு மாறினார்.

1977 ஆம் ஆண்டில் பாசு சாட்டர்ஜியின் *சுவாமி* என்ற திரைப்படத்தில் அறிமுகமான இவர், *இன்சாஃப் கா தாராசு*, *ஹமாரி பாஹு அல்கா*, "ஹம் தோனோ (1985)", *சவான் கோ அனே டோ*, *சன் மேரி லைலா*, *தி பர்னிங் ரயில்*, *விதாதா* மற்றும் *மாயா மெம்சாப்* (1993) போன்ற ஒரு சில படங்களில் நடித்தார். 2003 ஆம் ஆண்டில் அமிரிதா பிரீதமின் புகழ்பெற்ற "பார்ட்டீசியன்" என்ற புதினத்தை அடிப்படையாகக் கொண்ட *பிஞ்சர்* என்ற இந்தித் திரைப்படத்தில் நடித்தார்.

## நாடகத் தொடர்
அதன்பிறகு இவர் படங்களில் இருந்து ஓய்வு எடுத்துக்கொண்டு தொலைக்காட்சிக்கு மாறினார். அங்கு இவர் *ஆ பெயில் முஜே மார்*, *ரஜ்னி* (1985) போன்ற சில நாடகத் தொடர்களில் நடித்தார்.

1990 இல் தனது கணவர் இறந்த பிறகு, இவர் மீண்டும் நடிக்கத் தொடங்கினார். *மிஸ்ஸிங்*, *ரிஷ்தே*, *சர்ஹாதீன்* , *பந்தன்* உள்ளிட்ட பல தொலைக்காட்சி நாடகங்களில் நடித்தார். தொலைக்காட்சியில் இவரது பெரிய வெற்றி 2000ஆம் ஆண்டில், *கியுங்கி சாஸ் பி கபி பாஹு தி* என்ற தொடரில் வயதான மாமியாரான 'பா' வேடத்தில் நடிக்கும் போது வந்தது.

ஷீஷே கா கர், வக் கா தரியா, தமன், சந்தோஷி மா, யே கர், கசம் சே, கிஸ் தேஷ் மே ஹை மேரா தில் போன்ற பல தொலைக்காட்சித் தொடர்களிலும் இவர் நடித்துள்ளார். இந்த அனைத்துத் தொடர்களையும்விட, இவரது 'பா' பாத்திரம் மிகவும் பிரபலமானது. மேலும், இவர் பொதுவெளியில் 'பா' என்ற புதிய அடையாளத்தைப் பெற்றார்.

## விருது
நாடகங்களில் இவர் ஆற்றிய பணிக்காக 2009 ஆம் ஆண்டில் இந்தியாவின் தேசிய இசை, நடனம் மற்றும் நாடக நிறுவனமான சங்கீத நாடக அகாதமி இவருக்கு சங்கீத நாடக அகாதமி விருது வழங்கியது.

## சொந்த வாழ்க்கை
சுதா சிவ்பூரிக்கு இந்தித் திரைப்பட நடிகையான ரிது சிவ்புரி என்ற ஒரு மகளும், வினீத் சிவ்புரி என்ற ஒரு மகனும் உள்ளனர்.
## இறப்பு
2014 ஆம் ஆண்டில் இவருக்கு இதய அடைப்பு ஏற்பட்டது, சில காலம் உடல்நலமில்லாமல் இருந்த  இவர் 20 மே 2015 அன்று மும்பையில் பல உறுப்பு செயலிழப்பால் இறந்தார்.

## விருது
* 2009 இல், இவருக்கு சங்கீத நாடக அகாதமி விருது வழங்கப்பட்டது.
## மேற்கோள்கள்

## வெளி இணைப்புகள்
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தித் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:2015 இறப்புகள்
பகுப்பு:1937 பிறப்புகள்
கூத்தக்குடி எஸ். சண்முகம்

**கூத்தக்குடி ச. சண்முகம்**, இந்தியப் பொதுவுடமைக் கட்சியின் தமிழகத் தலைவர்களில் ஒருவர். இவர் 1977 தமிழ்நாடு சட்டமன்றத் தேர்தலில் திருப்பத்தூர், சிவகங்கை சட்டமன்றத் தொகுதியில் போட்டியிட்டு வென்றவர். பின்னர் இவர் லெனின் பொதுவுடமைக் கட்சியினை நிறுவினார். வயது மூப்பால் இவர் தமது 92 வயதில் காரைக்குடியில் 15 மார்ச் 2015இல் காலமானார்.

## மேற்கோள்கள்


பகுப்பு:1924 பிறப்புகள்
பகுப்பு:2015 இறப்புகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:சிவகங்கை மாவட்ட மக்கள்
குடிமல்லம் லிங்கம்

**குடிமல்லம் லிங்கம்** (**Gudimallam Lingam**) இந்தியாவின் ஆந்திரப் பிர்தேச மாநிலத்தின் சித்தூர் மாவட்டத்தில் உள்ள ஏர்ப்பேடு மண்டலத்தின் 34 கிராமங்களில் ஒன்றான குடிமல்லம் எனும் கிராமத்தில் உள்ளது. குடிமல்லம் லிங்க விக்கிரகத்தின் காலம்  கிமு 3ஆம் நூற்றாண்டிற்கும், கிபி 4ஆம் நூற்றாண்டிற்கும் இடைப்பட்டது ஆகும். இந்த லிங்கம் சிலை குடிமல்லம் கிராமத்தின் பாழடைந்த பரசுராமர் கோயிலிலிருந்து கண்டுபிடிக்கப்பட்டது.

சிலையில் இருக்கும் சிவனின் ஆடை முறை, ரிக் வேத காலத்துக்கு முற்பட்டது என வரலாற்று ஆசிரியர்கள் கூறுகின்றனர். இந்த சிவன் சிலை, சிந்து சமவெளி நாகரிகத்தை பிரதிபலிப்பதாக இருக்கிறது என இக்கோயிலின் முதன்மைச் செயல் அதிகாரி கே ராமச்சந்திர ரெட்டி கூறுகிறார்.

## லிங்கத்தின் அமைப்பு
கருங்கல்லால் செய்யப்பட்ட லிங்கம் சிலையின் நடுவில் நின்ற நிலையில்  சிவன் உருவம் திறந்த மேனியுடன் வடிக்கப்பட்டுள்ளது. குட்டை வடிவ இயக்கனின் தோள்பட்டைகளில் கால்களை வைத்து நின்ற நிலையில் சிவபெருமான் உருவம் வடிக்கப்பட்டுள்ளது. சிவபெருமானின் தலையில் தலைப்பாகையும், காதில் குண்டலங்களும், தோள்பட்டையிலும்,  இடுப்பிலும் நகையணிகள் அணிந்த நிலையில் உள்ளது.

## அடிக்குறிப்புகள்

## மேற்கோள்கள்
*Blurton, T. Richard, *Hindu Art*, 1994, British Museum Press,  
*Elgood, Heather, *Hinduism and the Religious Arts*, 2000, Bloomsbury Publishing, , 9780826498656, google books
* Harle, J. C., *The Art and Architecture of the Indian Subcontinent*, 2nd edn. 1994, Yale University Press. (Pelican History of Art), 
*Rao, T. A. Gopinatha, *Elements Of Hindu Iconography*, Vol II Part 1, 1914, Law Printing House, Madras (சென்னை), Internet Archive (fully online), p.&nbsp;65 on

## மேலும் படிக்க
*Sarma, Inguva Karthikeya, *Paraśurāmēśvara Temple at Gudimallam: A probe into its origins*, 1994, Gattsons, 

## வெளி இணைப்புகள்
* Megalithic Portal
*inrootz.in 
*குடிமல்லம் கோயிலின் இணையதளம்

பகுப்பு:இந்தியச் சிற்பங்கள்
பகுப்பு:சித்தூர் மாவட்டம்
பகுப்பு:சிவ வடிவங்கள்
ஜஃபராபாதி எருமை

**ஜஃபராபாதி எருமை** (*Jafarabadi buffalo*) என்பது இந்தியாவின் குஜராத்தில் தோன்றிய ஒரு நதிக்கரையோர எருமை ஆகும். உலகில் சுமார் 25,000 ஜஃபராபாதி எருமைகள் இருப்பதாக மதிப்பிடப்பட்டுள்ளது. இது இந்தியா மற்றும் பாகிஸ்தானின் முக்கியமான எருமை இனங்களில் ஒன்றாகும். ஜஃபராபாடி எருமை  பிரேசிலுக்கு ஏற்றுமதி செய்யப்பட்ட முதல் எருமை இனமாகும். மேலும் இது 2017ஆம் ஆண்டு நிலவரப்படி பிரேசிலில் வளர்க்கப்பட்ட நான்கு எருமை இனங்களில் ஒன்றாகும். மற்றவை மத்திய தரைக்கடல், முர்ரா மற்றும் சதுப்பு எருமை.

ஜஃபராபாத் எருமை ஆப்பிரிக்க கேப் எருமை மற்றும் இந்திய நீர் எருமை ஆகியவற்றின் கலப்பினமாகும் என்று இந்திய தேசிய அறிவியல் ஆவண மையம் கூறுகிறது. முன்னது உணவுக்காகப் பிரித்தானியாவின் இந்தியாவுக்குக் கொண்டு வரப்பட்டது. எருமையின் விந்து தரம் குறைவாக இருப்பதற்கு இது ஒரு முக்கியக் காரணம் என்று குறிப்பிடுகிறது. கலப்பின எருமைகள் ஜஃபராபாத்தில் பரவலாக இருந்தன, எனவே இவை ஜஃபராபாதி எருமை என்று பெயரிடப்பட்டன. ஜஃபராபாதி எருமைகள் மிகவும் பெரிய, அடர்த்தியான, தட்டையான கொம்புகளைக் கொண்ட கனமான தலைகளைக் கொண்டுள்ளன இவற்றின் கழுத்தின் பக்கங்களில் இறங்கிய காதுகள் மேல்நோக்கி செல்கின்றன.

## மேற்கோள்கள்

பகுப்பு:பழக்கிய விலங்குகள்
பகுப்பு:இந்தியப் பாலூட்டிகள்
பகுப்பு:எருமைகள்
சியாம் எருமை

**கிரபுயி எருமை** (தாய்: กระบือ *(krabue)* என்பது தாய் மொழியில் "நீர் எருமை"  எனப்படும். மேலும் இது **சியாம் எருமை** (*Siamese buffalo*), **தாய் நீர் எருமை** அல்லது **தாய் சதுப்பு எருமை** என அழைக்கப்படுகிறது. இந்த வளர்பு எருமை தாய்லாந்து எருமைகளில் பெரிய எருமையாகும். 

## மேற்கோள்கள்

பகுப்பு:எருமைகள்
மைக்கேல் டக்ளஸ்

**மைக்கேல் கிர்க் டக்ளஸ்** () (பிறப்பு:செப்டம்பர் 25, 1944) என்பவர் அமெரிக்க நாட்டு நடிகர், தயாரிப்பாளர் மற்றும் அரசியல்வாதி ஆவார். இவர் தனது நடிப்புத் திறன் மூலம் இரண்டு அகாதமி விருதுகள், ஐந்து கோல்டன் குளோப் விருதுகள், ஒரு பிரைம் டைம் எம்மி விருது, சிசில் பி. டெமில் விருது மற்றும் ஏஎஃப்ஐ வாழ்க்கை சாதனை விருது உட்பட ஏராளமான பாராட்டுகளையும்,  விருதுகளையும் வென்றுள்ளார்.

## மேற்கோள்கள்

## வெளி இணைப்புகள்
* 

பகுப்பு:1944 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கக் குரல் நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:பிரித்தானிய திரைப்பட நடிகர்கள்
பகுப்பு:பிரித்தானிய தொலைக்காட்சி நடிகர்கள்
மோரண்டெல்

20574-50-9
மோரண்டெல் (*Morantel*) என்பது  கால்நடைகளில் காணப்படும் ஒட்டுண்ணி புழுக்களை அகற்றப் பயன்படுத்தப்படும் மருந்து ஆகும். இது ஒட்டுண்ணிகளின் நரம்பு மண்டலத்தினைப் பாதிக்கின்றது. இந்த மருந்து அசிடைல்கொலினெஸ்டரேசினை தடுக்கும் செயலைச் செய்கின்றது.

## மேற்கோள்கள்

பகுப்பு:தயோபீன்கள்
பகுப்பு:Articles without KEGG source
பகுப்பு:Articles without EBI source
பகுப்பு:Chemical pages without ChemSpiderID
பகுப்பு:Articles without InChI source
அமெரிக்க கால்நடை இனப் பட்டியல்

இது அமெரிக்காவில் முழுமையாகவோ அல்லது பகுதியாகவோ அமெரிக்க வம்சாவளியைச் சேர்ந்ததாகக் கருதப்படும் சில கால்நடை இனங்களின் பட்டியல்.]] சிலவற்றில் சிக்கலான அல்லது தெளிவற்ற வரலாறுகள் இருக்கலாம், எனவே இங்குள்ள   இனம் முக்கியமாக அல்லது பிரத்தியேகமாக அமெரிக்கன் என்பதைக் குறிக்காது.

## மேற்கோள்கள்

பகுப்பு:கால்நடைகள்
ரங்கராஜன் மோகன் குமாரமங்கலம்

**ரங்கராஜன் மோகன் குமாரமங்கலம் ** (ஆங்கிலம்: *Rangarajan Mohan Kumaramangalam*) ஒரு தமிழக அரசியல்வாதி ஆவார். இவர் தமிழ்நாடு காங்கிரஸ் கமிட்டியின் செயல் தலைவரும்,  
தொழிற்பண்பாளர் காங்கிரஸ் பிரிவின் தலைவரும் ஆவார். 
## வாழ்க்கைக் குறிப்பு
இவர் சென்னையில்  வாழ்ந்த ப. ரங்கராஜன் குமாரமங்கலம் -கிட்டி குமாரமங்கலம் இணையரின் மகனாக 06 ஜூலை 1978 அன்று  பிறந்தார். இவரின் தாத்தா மோகன் குமாரமங்கலம் முன்னாள் மத்திய அமைச்சர் ஆவார்.இவரின் தந்தை வழி கொள்ளுத் தாத்தா ப. சுப்பராயன் சென்னை மாகாணத்தின் முதலமைச்சராகப் பதவி வகித்தவர்.இவர்  அமிா்தா என்பவரை திருமணம் செய்துகொண்டார்.இவர்களுக்கு  இஷாந்த் மற்றும் ருத்ரா என்ற இரு மகன்கள் உள்ளனர்.
## அரசியல் வாழ்க்கை
இவர் தற்போது தமிழக காங்கிரஸ் கட்சியின் செயல் தலைவராக  உள்ளார். மேலும் அகில இந்திய தொழில் வல்லுநா் காங்கிரஸ் தென்னிந்திய தலைராகவும் உள்ளார். தற்போது 2021 ஆம் ஆண்டு நடைபெற்றுள்ள தமிழ்நாடு சட்டமன்றத் தேர்தலில் ஓமலூர் சட்டமன்றத் தொகுதியிலிருந்து, இந்திய தேசிய காங்கிரஸ் கட்சியின் சார்பில் போட்டியிட்டு  தோல்வி அடைந்தார்.
## மேற்கோள்கள்

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
காலாட்படை (திரைப்படம்)

**காலாட்படை** (*Kalatpadai*) என்பது  2003 ஆம் ஆண்டு வெளியான தமிழ் காதல் நாடகத் திரைப்படமாகும். ஜே. ரமேஷ் இயக்கிய  இப்படத்தில் புதுமுகம் ஜெய் மற்றும்  வித்யா வெங்கடேஷ் ஆகியோர் முன்னணி வேடங்களில் நடிக்க ராதாரவி, ஜே லிவிங்ஸ்டன், தலைவாசல் விஜய், நிதின் சத்யா, இராஜசேகர், ஜோதி, தென்னவன், குயிலி ஆகியோர் பிற பாத்திரங்களில் நடித்துள்ளனர். இப்படத்தை, சோழா பொன்னுரங்கம் தயாரித்தார். படத்திற்கான இசையை பரத்வாஜ் அமைத்தார். படம் 2003 சனவரி 15 அன்று வெளியானது 

## நடிகர்கள்

*ஜெய் ராமாக 
*வித்யா வெங்கடேஷ் பிரியாவாக
*ராதாரவி ராமின் தந்தை ஜானகிராமனாக
*அருண் ராமின் நன்பன் சிறீதராக
*லிவிங்ஸ்டன் (நடிகர்)  "கட்" ராஜாக
*தலைவாசல் விஜய் தீனதயாளனாக
*ஆர். சேகர் பிரியாவின் தந்தையாக
*ஜோதி பிரியாவின் தாய் பாமாவாக
*தென்னவன் பிரியாவின் மாமாவாக
*குயிலி பிரியாவின் அத்தையாக
*ஆண்டனி ராமின் நண்பர் டேனியலாக
*விஜயகணேஷ் ராமின் நண்பராக
*சந்தோஷ் ராமின் நண்பராக
*அமித் குப்தா ராமின் நண்பராக
*ரியாஸ் ராமின் நண்பராக
*சீறீனி ராமின் நண்பராக
*ஜான் பவுல் ஜால் பவுலாக
*சம்பத் ராம் அடியாளாக

## தயாரிப்பு
*[[தலைவாசல் (திரைப்படம்)|தலைவாசல்]]* (1992), *[[அமராவதி (திரைப்படம்)|அமராவதி]]* (1993) *[[சாதி சனம்]]* (1997) ஆகிய படங்களைத் தயாரித்த  சோழா கிரியேஷன்சின்  சோழா பொன்னுரங்கம் படத்தயாரிப்பிலிருந்து நீண்டகாலம் ஒதுங்கி இருந்தார். பின்னர் சோழா பொன்னுரங்கம் தனது புதிய படமாக "கலாட்படை" என்ற படத்தைத் தொடங்கினார். இயக்குநர்  செல்வாவிடம்  பயிற்சி பெற்ற ஜே. ரமேஸ் கூறிய எட்டு நண்பர்களை மையமாகக் கொண்ட ஒரு இளைஞனின் கதை படத்திற்கு தேர்வு செய்யப்பட்டது. விமானியின் பயிற்சியை முடித்து,  விமான நிறுவனத்தில் பணிபுரியத் தயாராக இருந்த புதுமுகம் ஜெய், நாயகனாக நடிக்க ஒப்பந்தமானார். ஏற்கனவே  *[[பஞ்சதந்திரம் (திரைப்படம்)|பஞ்சதந்திரம்]]* (2002) படத்தில் விமானப் பணிப்பெண்  பாத்திரத்தில் நடித்திருந்த  வித்யா வெங்கடேஷ் முதன்மை பெண்  கதாபாத்திரத்தில் நடிக்க தேர்வு செய்யப்பட்டார். துணை நடிகர்களாக அருண் ( நிதின் சத்யா ), விஜயகணேஷ், ஆண்டனி (நையாண்டி தர்பார் புகழ்), லிவிங்ஸ்டன், ராதாரவி, ராஜசேகர், கை தென்னவன், ஜோதி, தலைவாசல் விஜய், குயிலி ஆகியோர் நடித்தனர்.

## இசை
திரைப்பட பின்னணி இசை, பாடலிசை ஆகியவற்றை இசையமைப்பாளர் பரத்வாஜ் அமைத்தார். 2003 ஆம் ஆண்டில் வெளியிடப்பட்ட இந்த படத்தின் இசைப்பதிவில், காமகோடியன், சினேகன், நியூட்டன், ஜே. ரமேஷ் ஆகியோரால் எழுதப்பட்ட ஒன்பது பாடல்கள் உள்ளன.

## வெளியீடு
இந்த படம் முதலில் 2002 நவம்பரில் வெளியிட திட்டமிடப்பட்டது, ஆனால் இது 2003 சனவரி 15க்கு ஒத்திவைக்கப்பட்டது, இது தைப்பொங்கல் திருவிழாவை ஒட்டி வெளியானது. இப்படம்  *[[தூள் (திரைப்படம்)|தூள்]]*, *[[சொக்கத்தங்கம் (திரைப்படம்)|சொக்கத்தங்கம்]]*, *[[வசீகரா]]*,  *[[அன்பே சிவம்]]* உள்ளிட்ட ஆறு படங்களுடன் வெளியானது.

### வணிகம்
இப்படம் வணிக ரீதியாக தோல்வியடைந்தது.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:2003 தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
வால்டர்

**வால்டர்** (*Walter*) என்பது 2020 ஆம் ஆண்டு வெளியான இந்தியத் தமிழ் குற்றவியல் அதிரடித் திரைப்படம் ஆகும். யு. அன்பரசன் எழுதி இயக்கிய இப்படத்தை  சுருதி திலக் தயாரித்துள்ளார். இப்படத்தில்  சிபி சத்யராஜ், நடராஜ், சமுத்திரக்கனி, ரித்விகா, சனம் ஷெட்டி, முனிஷ்காந்த், ஷிரின் காஞ்ச்வாலா ஆகியோர் நடித்தனர் . படத்தின் முதன்மை படப்பிடிப்ப 2019 சூனில் தொடங்கியது, படம் 13 மார்ச் 2020 அன்று வெளியிடப்பட்டது.

## நடிகர்கள்

* சிபி சத்யராஜ் ஏ.எஸ்.பி. வால்டராக
* நட்ராஜ் அர்ஜுண் சம்பத்தாக
* சமுத்திரக்கனி பாலாவாக
* ஷிரின் காஞ்ச்வாலா ராஜியாக 
* சார்லி பண்ணீர்செல்வமாக
* பவா செல்லத்துரை ஈஸ்வரமூர்த்தியாக
* முனீஷ்காந்த் ராமதாஸ் உடகவியலாளராக
* ரித்விகா பத்மாவதியாக
* அனில் முரளி காவல்துறை கண்காணிப்பாளராக
* சனம் ஷெட்டி நர்மதா பிரமோதாக
* அபிசேக் வினோத் வெங்கட்டாக
* டி.எஸ்.ஆர் மருத்துவராக
* சரவண சக்தி
* யாமினி சுந்தர்
* பிக்பாஸ் அனிதா சம்பத் செய்தி வாசிப்பாளர் கண்ணுகுட்டியாக

## தயாரிப்பு
2018 செப்டம்பரில் யு. அன்பரசன் *வால்டர்* என்ற  படத்தின் வழியாக இயக்குநராக அறிமுகமாகிறார் என்று அறிவிக்கபட்டது. இப்படத்தில் விக்ரம் பிரபு, அர்ஜுன், ஜாக்கி செராப் ஆகியோர் முன்னணி வேடங்களில் நடிக்க மதுக்கூர் மூவி மேக்கர்ஸ் தயாரிக்க ராதன் இசையமைக்கவுள்ளார் எனப்பட்டது. இருப்பினும் இந்த திரைப்பட திட்டம் பின்னர் நிறுத்தப்பட்டது.

புதிய தயாரிப்பாளர்களுடன் இத்திரைப்படம் 2019 இல் மீண்டும் தொடங்கப்பட்டது. இப்போது படத்தில் சிபி சத்யராஜ் முக்கியக் கதாபாத்திரத்தில் நடிப்பார், சமுத்திரக்கனி, கௌதம் மேனன் ஆகியோரும் படத்தில் இடம்பெறுவார்கள் எனப்பட்டது. பின்னர் மேனன் இதிலிருந்து பின்வாங்கினார், அவருக்கு பதிலாக நடராஜன் சுப்பிரமணியம் ஒப்பந்தம் செய்யப்பட்டார். இப்படத்தின் படப்பிடிப்பு 2019 சூன் முதல் கும்பகோணம், தஞ்சாவூரை சுற்றிய பகுதிகளில் படமாக்கப்பட்டது. படத்தில் சிபி சத்தியராஜ் ஒரு காவல் துறை அதிகாரியாக நடித்தார். இந்திய ஒளிப்பதிவாளர் நட்டி, சமுத்திரக்கனி ஆகியோரும் முக்கியமான வேடங்களில் நடிப்பது ரகசியமாக வைக்கபட்டிருந்தது. ரசமதி, இளையராஜா, தர்ம பிரகாஷ்,  விக்கி ஆகியோர் முறையே ஒளிப்பதிவு, படத்தொகுப்பு, இசையமைப்பு, சண்டை பயிற்சி  போன்றவற்றிற்கு ஒப்பந்தம் செய்யப்பட்டனர்.

## வெளியீடு
இப்படத்திற்கான செயற்கைக்கோள் உரிமைகள் சன் தொலைக்காட்சிக்கும், எண்ணியல்  உரிமைகள் சன் நெக்ஸ்ட்டுக்கும் வழங்கப்பட்டன.

## மேற்கோள்கள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2020 தமிழ்த் திரைப்படங்கள்
பகுப்பு:சிபிராஜ் நடித்த திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பகுப்பு:சார்லி நடித்த திரைப்படங்கள்
மாலிப்டினம்(IV) புரோமைடு

**மாலிப்டினம்(IV) புரோமைடு** (*Molybdenum(IV) bromide*) என்பது MoBr4  என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். கருப்பு நிறத்தில் திண்மமாக காணப்படும் இச்சேர்மத்தை மாலிப்டினம்(V) குளோரைடுடன் ஐதரசன் புரோமைடைச் சேர்த்து வினைபுரியச் செய்து தயாரிக்கிறார்கள். 
::2 MoCl5  + 10 HBr  →  2 MoBr4  +  10 HCl  +  Br2
இவ்வினை நிலைப்புத்தன்மை குறைந்த மாலிப்டினம்(V) புரோமைடு உருவாகி அறை வெப்பநிலையில் புரோமினை வெளியேற்றுதல் வழியாக நடைபெறுகிறது.  
மாலிப்டினம்(III) புரோமைடுடன் புரோமினைச் சேர்த்து ஆக்சிசனேற்ற வினைக்கு உட்படுத்தியும் மாலிப்டினம்(IV) புரோமைடு சேர்மத்தை தயாரிக்கலாம்.  

## மேற்கோள்கள்

பகுப்பு:புரோமைடுகள்
பகுப்பு:மாலிப்டினம் ஆலைடுகள்
பகுப்பு:மாலிப்டினம்(IV) சேர்மங்கள்
ஜெயா மாதவன்

**ஜெயா மாதவன்** (Jaya Madhavan பிறப்பு: அக்டோபர் 1, 1972) இந்திய எழுத்தாளர், கவிஞர், *[[தி நியூ இந்தியன் எக்சுபிரசு|தி நியூ இந்தியன் எக்ஸ்பிரஸ்]]* கட்டுரையாளர் மற்றும் வரைகதை உருவாக்குநர் ஆவார். *சில்ட்ரன்ஸ் புக் டிரஸ்ட்* நடத்திய அகில இந்திய போட்டியில் இவர் வெற்றி பெற்றுள்ளார்.

## வாழ்க்கை
ஜெயா மாதவன் இந்தியாவின் சென்னையில் பிறந்தார். இவர் கேந்திரியா வித்யாலயாவில் படித்தார் மற்றும் சென்னை ராணி மேரிஸ் கல்லூரியில் இலக்கியம் பயின்றார், இவர் புதுதில்லியில் உள்ள ஜவஹர்லால் நேரு பல்கலைக்கழகத்தின் (ஜே.என்.யூ) முன்னாள் மாணவி, 1994 இல் ஆங்கில இலக்கியத்தில் முதுகலைப் பட்டம் பெற்றார். இவர் மெட்ராஸ் பல்கலைக்கழகத்தில் எம்.பில் பட்டம் பெற்றுள்ளார். தற்போது தனது இரண்டு குழந்தைகளுடன் சென்னையில் வசித்து வருகிறார், இவர் சீதா துரைசாமியின் பேத்தி ஆவார்.

## சில படைப்புகள்

* *சீதா அண்ட் தெ ஃபார்ச்ட் பண்டிட்ஸ்*, சிபிடி,
* *கபீர் தி வீவர்-*போயட், துலிகா புத்தகங்கள்,
* *தி பீகாக்ஸ் கிரை*, யுனிசூன் ஆன்டாலஜிஸ்,
* *தெ கர்ஸ் ஆஃப் தெ பேர்ட் அண்ட் அதர் பரனார்மல் ஸ்டோரிஸ்*, யுனிசூன் பப்ளிகேஷன்ஸ், 2009,
* வின்னர்ஸ், யுனிசூன் பப்ளிகேஷன்ஸ், 2005,

## சான்றுகள்

பகுப்பு:தமிழகப் பெண் எழுத்தாளர்கள்
பகுப்பு:சென்னை எழுத்தாளர்கள்
பகுப்பு:வாழும் மக்கள்
பகுப்பு:1972 பிறப்புகள்
பிமல் கார்

**பிமல் கார்** (    ) (19 செப்டம்பர் 1921 - 26 ஆகஸ்ட் 2003) ஒரு வங்காள எழுத்தாளர் மற்றும் புதின எழுத்தாளர் ஆவார். 1975 ஆம் ஆண்டில் வங்காள மொழிக்கான சாகித்ய அகாதமி விருது பெற்றார்.

## தனிப்பட்ட வாழ்க்கை
பிமல் கார் 19 செப்டம்பர் 1921 இல் வடக்கு 24-பர்கானாஸில் பிறந்தார்.  இவர் ஆகஸ்ட் 26, 2003 அன்று இறந்தார். 

## தொழில்
பிமல் கார் பல வங்காள இலக்கியங்களை எழுதியுள்ளார். சமுதாயத்தை சித்தரிக்கும் நாடகங்களையும் எழுதினார். 

குழந்தைகளுக்காக, இவர் ஓய்வுபெற்ற மந்திரவாதி கிங்கர் கிஷோர் ரே,  கிகிரா என அறியப்படும் கதாப்பாத்திரத்தினை உருவாக்கினார், அந்தக் கதாப்பத்திரம் தனது இரண்டு உதவியாளர்களுடன் மர்மங்களைத் தீர்க்கும் வகையில் கதை அமைக்கப்பட்டிருக்கும். இவர் விக்டர் என்ற மற்றொரு துப்பறியும் பாத்திரத்தையும் உருவாக்கினார்.

கொல்கத்தா சென்ற பிறகு, பிமல் கார்,  பராக், பாசிம்பங்கா மற்றும் சத்யஜுக் ஆகியோருடன் பத்திரிகையாளராக பணியாற்றினார்.

## நூலியல்

### புதினங்கள்

* *தியோல்*
* *நிம் ஃபுலர் கோந்தோ*
* *குஷிலோப்*
* *அசாமே*
* *சன்னிதோ*
* *டாங்சன்*
* *கோர்குடோ*
* *மோஹோ*
* *ட்விப்*
* *புரோச்சோனோ*
* *ஒரு அபோரோன்*
* *ஸ்வாப்னே*
* *நிரோஸ்ரோ*
* *ஓசேஷ்*
* *மல்லிகா*
* *கிரந்தி*
* *பாலிகா பாது*

### சிறுவர் இலக்கியம்

* *ரபோனர் முகோஷ் (ஆனந்த பப். )*
* *ஏக்தி போட்டோ சூரி ரஹஸ்யா (ஆனந்த பப். )*
* *நீல் பனோரர் ஹார் (ஆனந்த பப். )*
* *அலூகிக் (ஆனந்த பப். )*
* *எக்தி ஒபிசோப்டோ பூதி ஓ ஓஸ்டோதாத்து (ஆனந்த பப். )*
* *பக்கிகர் (ஆனந்த பப். )*
* *பாகர் தாபா (ஆனந்த பப். )*
* *கல்பைஷாகிர் ராத்ரே*
* *ஜாதுகோரர் ரஹ்சயாமோய் மிருத்யு (ஆனந்த பப். )*
* *சர்க்கஸ் தேக் பேலியா (ஆனந்த பப். )*
* *ஹோலுட் பாலாக் பாதா டீர் (ஆனந்த பப். )*
* *சுதானந்தா ப்ரீதிதா ஓ கிகிரா (ஆனந்த பப். )*
* *ஹரானோ டயரிர் கோஜே (ஆனந்த பப். )*
* *மொண்டர்கர் ரஹஸ்யாமய் ஜோட்ஸ்னா (ஆனந்த பப். )*
* *புலேர் ஃபேட் நபகுமார் (ஆனந்த பப். )*
* *டூர்பர் சேஷ் தாஷ் (ஆனந்த பப். )*
* *சோனார் காரிர் கோஜே (ஆனந்த பப். )*
* *ஹைதர் லானர் டெரோ நோம்பர் பாரிர் காஃபின் பாக்ஸோ (ஆனந்த பப். )*
* *கஜோபதி பிஜிடபிள் ஷூ கம்பெனி (ஆனந்த பப். )*
* *கிஷோர் பைர் எசெச்சிலோ (ஆனந்த பப். )*
* *ஜிலர் தாரே எக்டின் (ஆனந்த பப். )*
* *புல்டானி கிளப் (ஆனந்த பப். )*
* *சோனாலி சேப்பர் சோபோல் (ஆனந்த பப். )*
* *மயூர்கஞ்சர் நிர்ஷிகோசாதன்*
* *தோஷ்டி கிஷோர் உபோனியாஸ் (ஆனந்த பப். )*
* *கிகிரா சோமோக்ரோ (தொகுதி 1-3) (ஆனந்த பப். )*
* *ஸ்வானிர்பச்சிட்டோ கிஷோர் கோல்போ (புனாசா)*
* *சிஷர் அங்க்தி (புனாசா)*
* *அஜாப் தேஷர் கஜாப் ராஜா (காங்சில்)*
* *ஏக் பூதிக் மால்கரி ஆர் கார்ட்சாஹேப் (ஸ்ரேஸ்தா பூட்டர் கோல்போ, துலிகோலோம்)*

### நாடகம்

* *குகு*

## சான்றுகள்

 

## வெளி இணைப்புகள்

* பெங்காலி மொழியில் வாழ்க்கை வரலாறு
* ஆனந்த பப்ளிஷர்ஸ் எர் வலைத்தளம்
பகுப்பு:1921 பிறப்புகள்
பகுப்பு:2003 இறப்புகள்
பகுப்பு:வங்காள எழுத்தாளர்கள்
பிரபாவதி கணேசன்

**பிரபாவதி கணேசன்** (*Prabhavathi Ganesan* 15 சனவரி 1941 -17 பெப்ரவரி 2021) என்பவர் இந்திய ஒன்றியம், தமிழ்நாட்டைச் சேர்ந்த ஒரு வீணை இசைக் கலைஞர், வீணை ஆசிரியர் ஆவார். 

15 சனவரி 1941 அன்று பிறந்த பிரபாவதி தன் பத்து வயதிலேயே வீணை சிட்டிபாபுவிடம் குருகுல முறைப்படி வீணை இசையை கற்கத் துவங்கினார். பின்னர் லால்குடி ஜெயராமன், டி. கே. ஜெயராமன் என பலரிடம் இசை பயின்னு 16 வயதில் அரங்கேற்றம் கண்டார். அனைத்திந்திய வானொலி நிலையம், தூர்தர்சன் போன்றவற்றின் அங்கிகாரம் பெற்ற கலைஞராக இவர் விளங்கினார். இவர் அமெரிக்கா, கனடா, இங்கிலாந்து, பல ஐரோப்பிய நாடுகள், ஆஸ்திரியா என உலகின் பல பகுதிகளில் உள்ள மேடைகளில் தன் இசையை ஒலித்துள்ளார். இவர் இந்தியா, இலங்கை தமிழர்கள் பலருக்கு வீணை கற்பித்துள்ளார். பொதுவாக வீணைக் கலைஞர்கள் அரங்கில் வயலின், புல்லாங்குழல் போன்ற பக்கவாத்தியங்கள் வாசிப்பதினூடே வாசிப்பர்.  பிரபாவதி பக்கவாத்தியங்களைக் கொண்டிருந்தாலும் தனித்தே வாசிப்பார் வாத்தியங்கள் 'தனி' வாசிக்கும்போது விரங்களுக்கு ஓய்வளிப்பார்.  இவர் குறித்து இசை விமர்சகர் சாருகேசி ராகம் தானம் பல்லவி ஒரு வீணைக் கலைஞரின் திறமையை, பெருமையைப் பளிச்சிட வைக்கும். பிரபாவதி நேர்த்தியான வாசிப்பும் ஆழமான பாடாந்தரமும் கொண்ட கலைஞர். என்று குறிப்பிட்டுள்ளார். *அம்பா ஜனனி, சோல் ஆப் வீணா, கிருஷ்ண காணம்* போன்ற இவரது இசைத் தொகுப்புகள் வெளியாகியுள்ளன.
  
## விருதுகள்
* தமிழக அரசின் கலைமாமணி விருது
* மியூசிக் அகாடமியின் சிறந்த மூத்த விணைக் கலைஞர் விருது

## குறிப்புகள்

பகுப்பு:1941 பிறப்புகள்
பகுப்பு:2021 இறப்புகள்
பகுப்பு:வீணை இசைக் கலைஞர்கள்
பகுப்பு:கலைமாமணி விருது பெற்றவர்கள்
இந்திய மருத்துவ ஆய்வு இதழ்

***இந்திய மருத்துவ ஆய்வு இதழ்*** (*Indian Journal of Medical Research*) என்பது ஒரு திறனாய்வு செய்யப்பட்ட இணையம் வழி திறந்த-அணுகல் உள்ள மருத்துவ ஆய்வு இதழாகும். available as a print-on-demand compilation. இது தேவைக்கேற்ப அச்சு வடிவில் தொகுப்பாகவும் கிடைக்கிறது. இந்த ஆய்விதழானது இந்திய மருத்துவ ஆராய்ச்சி குழுவின் சார்பில் மெட்னோ பதிப்பகம் வெளியிடுகிறது. 1977 முதல், ஒரு தொகுதிக்கு ஆறு இதழ்களாக மாதந்தோறும் வெளியிடப்படுகிறது. இந்த ஆய்விதழில் உயிரியல், மருத்துவ ஆராய்ச்சி மற்றும் சான்றுகள் அடிப்படையிலான ஆய்வுக் கட்டுரை,  "சுகாதாரம், நெறிமுறை மற்றும் சமூகப் பிரச்சினைகள் தொடர்பான தொழில்நுட்ப மற்றும் மருத்துவ ஆய்வுகள்" குறித்த செய்திகள் வெளியிடுகிறது. இந்த ஆய்விதழின் தற்போதைய தலைமை ஆசிரியர் அஞ்சு சர்மா (இந்திய மருத்துவ ஆராய்ச்சி குழுமம்), முன்னதாக இணை ஆசிரியர் பதவிகளில் பணியாற்றிய பின்னர் ஜனவரி 2012இல் இந்த பதவியை ஏற்றுக்கொண்டார். வழக்கமான பதிப்புகளுடன் மேலதிகமாக, சிறப்பு வெளியீடுகளையும், கூடுதல் இணைப்புகளுடனும் இந்த ஆய்விதழ் வெளியாகிறது. இந்த இணைப்புகள்/வெளியீடுகள் வேறு ஐ.எஸ்.எஸ்.என். குறியீட்டுடன் வெளியிடப்படுகிறது.

## வரலாறு
இந்த ஆய்விதழ் முதன்முதலில் ஜூலை 1913இல் காலாண்டு வெளியீடாக நிறுவப்பட்டது. பின்னர் 1958ஆம் ஆண்டில் இருமடங்காகவும் பின்னர் 1964இல் மாதாந்திர இதழாக வெளியிடப்பட்டுத் தொடர்கிறது. எவ்வாறாயினும், 1940ஆம் ஆண்டிலும் பின்னர் 1943 மற்றும் 1946க்கு இடையில் அரை ஆண்டு ஆய்விதழாக வெளியிடப்பட்ட காலகட்டமும் இருந்தது. 1977ஆம் ஆண்டிலிருந்து ஒரு தொகுதிக்கான எண்ணிக்கை குறைக்கப்பட்டு, ஒவ்வொரு ஆண்டும் ஆறு வெளியீடுகளுடன் கூடிய இரண்டு தொகுதிகளாக வெளியிடப்படுகின்றன. 1989ஆம் ஆண்டில், பத்திரிகை இரண்டு பகுதிகளாகப் பிரிக்கப்பட்டது: பிரிவு A தொற்று நோய்கள் குறித்த வெளியீடுகளை உள்ளடக்கியது. இதைத் தவிர்த்த உயிரியல் மருத்துவ ஆராய்ச்சி பிரிவு B ஆக வெளியிடப்பட்டன. இந்த பிரிவுகள் 1994 முதல் மீண்டும் இணைக்கப்பட்டு புதிய ISSN எண்ணுடன் (0971-5916) வெளியானது. இந்த எண் இன்றும் பயன்பாட்டில் உள்ளது. இந்த பத்திரிகை ஜூலை 2012 முதல் ஜூலை 2013 வரை இதன் வெளியீடுகளின் நூற்றாண்டு விழாவைக் கொண்டாடியது.

பத்திரிகையின் தொடக்க ஆசிரியர் சர் பர்தே லூகிஸ் (1857 &ndash; 1917), இந்திய மருத்துவ சேவையின் இயக்குநர் ஜெனரல் (1910 &ndash; 1917), இவர் இறக்கும் வரை இரு பதவிகளிலும் பணியாற்றினார்.

## சுருக்கம் மற்றும் அட்டவணைப்படுத்தல்
ஆய்விதழ் கட்டுரைகள் சுருக்கமாக கீழ்க்காணும் தரவைப்பகங்களில் அட்டவணையிடப்பட்டுள்ளது:

* EBSCO மின்னணு தரவுத்தளங்கள்
* மெட்லைன்/மெடிகசு பொருள்டக்க அட்டவணை
* பப்மெட்
* பப்மெட் சென்ட்ரல்
* அறிவியல் மேற்கோள் அட்டவணை

*ஆய்விதழ் மேற்கோள் அறிக்கையின்படி*, இந்த இதழ் 2020இன் 1.503 தாக்கக் காரணியைக் கொண்டுள்ளது. இது "நோயெதிர்ப்பு" என்ற பிரிவில் உள்ள 135 பத்திரிகைகளில் 101வது இடத்தைப் பிடித்துள்ளது. "மருத்துவம், பொது மற்றும் உள்," என்ற பிரிவில் உள்ள 151 பத்திரிகைகளில் 38வது இடத்தினையும் "மருத்துவம், ஆராய்ச்சி மற்றும் பரிசோதனை" என்ற பிரிவில் உள்ள 121 பத்திரிகைகளில் 70வது இடத்தினையும் பெற்றுள்ளது.

## மேற்கோள்கள்

பகுப்பு:ஆங்கில இதழ்கள்
பகுப்பு:ஆங்கில அறிவியல் ஆய்விதழ்கள்
பகுப்பு:மருத்துவ ஆய்விதழ்கள்
பகுப்பு:இந்திய ஆங்கில இதழ்கள்
சுந்தரி (தொலைக்காட்சித் தொடர்)

**சுந்தரி** என்பது  சன் தொலைக்காட்சியில் 22 சனவரி 2021 ஆம் ஆண்டு முதல் திங்கள் முதல் சனிக்கிழமை வரை இரவு 7 மணிக்கு ஒளிபரப்பாகும் தொலைக்காட்சி குடும்ப நாடகத் தொடர் ஆகும். இது கன்னட மொழித் தொடரான 'சுந்தரி' என்ற தொடரின் கதைக்கருவை மையமாக வைத்து மறு ஆக்கம் செய்யப்பட்ட தொடர் ஆகும்.

இந்த தொடரை சன் என்டர்டெயின்மெண்ட் மற்றும் மிரகள் மீடியா போன்ற நிறுவனங்கள் இணைத்து தயாரிக்க, கேப்ரியெல்லா செல்லஸ், ஜிஷ்ணு மேனன் மற்றும்  ஸ்ரீகோபிகா நீலநாத் ஆகியோர் முதன்மைக் கதாபாத்திரத்தில் நடிக்கிறார்கள். இந்த சீரியல் தற்பொழுது மக்களிடையே பெரும் வரவேற்பை பெற்று வருகிறது.

## கதைசுருக்கம்
சுந்தரி என்ற கறுப்பு நிறம் கொண்ட கிராமத்து பெண்,  தனது தோல் நிறம், அவரது பாரம்பரிய தோற்றத்திற்கு எதிராக வரும் கேலி கிண்டல் மற்றும் அவமானங்களுக்கு எதிராக எப்படி போராடுகிறாள் என்பது கதை.

## நடிகர்கள்
### முதன்மை கதாபாத்திரம்
* கேப்ரியெல்லா செல்லஸ் - சுந்தரி
* ஜிஷ்ணு மேனன் - கார்த்திக்
* ஸ்ரீகோபிகா நீலநாத் - அனு

### துணைக் கதாபாத்திரம்
* சந்தியா - ராதா (காவல் அதிகாரி)
* நிஹாரி → பிரமி வெங்கட் - மல்லிகா (அனுவின் தாய்)
* அரவிஷ் - கிருஷ்ணா (கார்திக்கின் நண்பன்)
* அருண்குமார் பத்மநாபன் - பழனி (சுந்தரியின் எதிரி)
* மனோகர் கிருஷ்னன் (1-57 / 73-) → சதீஷ் (58-72) - முருகன் 
* மின்னல் தீபா - லட்சுமி (முருகனின் மனைவி)
* தீப்தி ராஜேந்திரா - மாலினி 
* இந்துமதி மணிகண்டன் - வள்ளியம்மா (சுந்தரியின் தாய்)
* வரலக்ஷ்மி - காந்திமதி (சுந்தரியின் பாட்டி)
* எல். ராஜா - சங்கர் 
* லட்சுமி வாசுதேவன் - செல்வி 
* தாரணி சுரேஷ்குமார் - பெரியநாயகி

## ஒளிபரப்பு நேரம் மாற்றம்
இந்த தொடர் முதல் முதலில் 22 சனவரி 2021 அன்று இரவு 9 மணிக்கு ஒளிபரப் ஒளிபரப்பாகி கொரோனாவைரசு காரணத்தால் நிறுத்தப்பட்டு மே 22 முதல் இரவு 7 மணிக்கு ஒளிபரப்பாகிறது.

## சர்வதேச ஒளிபரப்பு
* இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் அத்தியாயங்கள் சன் தொலைக்காட்சி என்ற யூடியூப் இணையம் அலைவரிசை மற்றும்  சன் நெக்ட்ஸ், எம்எக்ஸ் பிளேயர் போன்ற இணைய மூலமாகவும் பார்க்க முடியும்.

## மேற்கோள்கள்

## வெளி இணைப்புகள்
*  சுந்தரி அதிகாரப்பூர்வ வலைத்தளம்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:கன்னடத்தில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:தமிழ்த் தொலைக்காட்சி நிகழ்ச்சிகள்
நந்திகிராம் படுகொலைகள்

இந்தியாவின் மேற்கு வங்க மாநிலத்தின் கிழக்கு மிட்னாபூர் மாவட்டத்தில் உள்ள நந்திகிராம் எனும் ஊரில் சிறப்பு பொருளாதார மண்டலத்தில் புதிய தொழிற்சாலைகளை நிறுவுவதற்கு 14,500 ஏக்கர் வேளாண்மை நிலங்களை கையகப்படுத்திய புத்ததேவ் பட்டாசார்யா தலைமையிலான மேற்கு வங்காள அரசுக்கு எதிராக 2007-இல்  பெரும் வன்முறைகள் எழுந்தது.இதன் காரணமாக இந்தியப் பொதுவுடமைக் கட்சி (மார்க்சிஸ்ட்) கட்சி தலைமையிலான மேற்கு வங்காள அரசு, நந்திகிராமில் தொழிற்சாலைகள் அமைக்கும் சிறப்பு பொருளாதார மண்டல திட்டக் கொள்கையை கைவிட்டது. இக்கொள்கையால் நந்திகிராமில் காவல்துறையினரின் துப்பாக்கிச் சூட்டில் 14 பொதுமக்கள் கொல்லப்பட்டனர். மம்தா பானர்ஜி தலைமையிலான அகில இந்திய திரிணாமுல் காங்கிரசு கட்சியினர் சுவேந்து அதிகாரி தலைமையில் நந்திகிராமில் நிலங்களை கையகப்படுத்தியமைக்கு எதிராக தொடர்ந்து போராட்டங்கள் நடத்தினர். பின்னர் நடுவண் புலனாய்வுச் செயலகம் நடத்திய புலனாய்வின் முடிவில், நந்திகிராம் துப்பாக்கிச் சூட்டிற்கும், படுகொலைகளுக்கும் புத்ததேவ் பட்டாசார்யா அரசே காரணம் என அறிக்கை அளித்தது. 

நந்திகிராம் வன்முறைகள் மற்றும் துப்பாக்கிச் சூட்டிற்கு காரணமாக, 2011-இல் நடைபெற்ற மேற்கு வங்காள சட்டமன்றத் தேர்தலில், 1977 முதல் 2011 வரை 34 ஆண்டுகள் நடைபெற்ற இடதுசாரிகளின் ஆட்சி முடிவிற்கு வந்ததுடன், மம்தா பானர்ஜி  தலைமையிலான  அகில இந்திய திரிணாமுல் காங்கிரசு பெரும்பான்மை பலத்துடன் மேற்கு வங்க அரசை கைப்பற்றியது. மேலும் முதலமைச்சராக இருந்த புத்ததேவ் பட்டாசார்யா அவரது சொந்த தொகுதியில் தோல்வியுற்றார்.

## பின்னணி
உள்நாட்டு மற்றும் வெளிநாட்டு முதலீட்டாளர்களைக் கொண்டு தொழிற்சாலைகலை அமைக்க நந்திகிராம் பகுதியில் சிறப்பு பொருளாதார மண்டலம் அமைக்க 14,500  ஏக்கர் வேளாண்மை விளைநிலங்களை அரசு கட்டாயப்படுத்தி கையகப்படுத்தியது. இதனால் நந்திகிராம் பகுதியில் கடுமையான வன்முறை மோதல்களுக்கு வழிவகுத்து. காவல்துறையினர் நடத்திய துப்பாக்கிச் சூட்டில் 14 பேர் வரை பலியானதை தொடர்ந்து நந்திகிராமில் சிறப்பு பொருளாதார மண்டலம் அமைப்பதை அரசு தற்காலிகமாக நிறுத்தி வைத்தது.
## மேற்கோள்கள்

## வெளி இணைப்புகள்
* நந்திகிராம் வன்முறை
* Most comprehensive database on "Nandigram" at Sanhati
* "Nandigram" photos, links to videos, reports – a comprehensive archive at Counterviews
* ''Nandigram'' links, photos, videos and regular updates from Sacred Media Cow
* Nandigram Information – facts, details, accounts – updated regularly
* Lessons from Nandigram : What Next
* Arundhathi Roy says CM used Taslima to shift focus from Nandigram
* Sara Flounders member of the Workers World Party secretariat speaks of her experience after visiting Nandigram

பகுப்பு:கிழக்கு மிட்னாபூர் மாவட்டம்
பகுப்பு:இந்தியாவில் படுகொலைகள்
நந்திகிராம்
பகுப்பு:2007 நிகழ்வுகள்
பகுப்பு:இந்தியாவில் காவல்துறையின் தீய நடத்தைகள்
பகுப்பு:இந்தியாவில் எதிர்ப்புப் போராட்டங்கள்
சிங்கூர் நிலச்சர்ச்சை

இந்தியாவின் மேற்கு வங்காள மாநிலத்தின் ஹூக்லி மாவட்டம், சிங்கூர் நகரத்தில் சிறப்பு பொருளாதார மண்டலதை உருவாக்கி அதில் டாடா நானோ கார் தொழிற்சாலை அமைப்பதற்கு  2006-ஆம் ஆண்டில் 997 ஏக்கர் வேளாண்மை விளைநிலங்களை புத்ததேவ் பட்டாசார்யா தலைமையிலான மேற்கு வங்காள அரசு கையகப்படுத்தியது. விளைநிலங்களை பொதுமக்களிடமிருந்து கட்டாயப்படுத்தி கையகப்படுத்தியதை எதிர்த்து மம்தா பானர்ஜி தலைமையிலான அகில இந்திய திரிணாமுல் காங்கிரசு கட்சியினர், சமூக ஆர்வலர்கள் மற்றும் பொதுமக்கள் இந்தியப் பொதுவுடமைக் கட்சி (மார்க்சிஸ்ட்) கட்சியின் தலைமையிலான மேற்கு வங்க அரசை எதிரித்து பெரும் போராட்டங்களை முன்னெடுத்தனர்.   

இதனால் 3 அக்டோபர் 2008 அன்று டாடா நானோ கார் நிறுவனம், சிங்கூர் நகரத்தில் சிறு கார் தொழிற்சாலை அமைக்கும் திட்டத்தை கைவிட்டதாக அறிவித்தது.  கார் தொழிற்சாலை அமைக்கும் திட்டத்தை டாடா நானோ நிறுவனம் கைவிட்டதால், அரசு கையகப்படுத்திய விளைநிலங்களை உரியவர்களிடம் மீண்டும் ஒப்படைக்கக் கோரி கொல்கத்தா உயர் நீதிமன்றத்தில் வழக்கு தொடரப்பட்டது. இறுதியாக 30 ஆகஸ்டு 2016 அன்று இந்திய உச்ச நீதிமன்றம், சிங்கூரில் கையகப்படுத்தப்பட்ட விளைநிலங்களை, மேற்கு வங்காள அரசு மீண்டும் அதன் உரிமையாளர்களிடம் ஒப்படைக்க வேண்டும் என தீர்ப்பு வழங்கியது.

## இதனையும் காண்க
* நந்திகிராம் படுகொலைகள்

## மேற்கோள்கள்

பகுப்பு:ஹூக்லி மாவட்டம்
பகுப்பு:இந்தியாவில் படுகொலைகள்
பகுப்பு:2006 நிகழ்வுகள்
பிராரி நம்பல்

**பிராரி நம்பல்** (*Brari Nambal*) இந்தியாவின் சம்மு காசுமீர் மாநிலத்திலுள்ள சிறீநகர், சம்மு காசுமீர் ஆகிய இடங்களிலுள்ள  ஒரு சிறிய நன்னீர் ஏரியாகும். பாப் தெம்பு என்ற பெயராலும் இந்நன்னீர் ஏரி அழைக்கப்படுகிறது. ஒரு கால்வாய் மூலம் தால் ஏரியுடன் இந்த ஏரி இணைக்கப்பட்டுள்ளது. எனவே சில நேரங்களில் இதை தால் ஏரியின் காயல் என்றும்  குறிப்பிடுவர். 

1970 ஆம் ஆண்டு வரை  இந்த ஏரி, மார் கால்வாய் வழியாக நீரை வெளியேற்றிக் கொண்டிருந்தது. ஆனால் இந்த கால்வாயில் நிலநிரப்பல் நிகழ்ந்த பிறகு ஏரி அதன் மகிமையை இழக்கத் தொடங்கியது. தற்போது பிராரி நம்பல் ஏரி மிகவும் மோசமான நிலையில் உள்ளது, அதே நேரத்தில் அதை புதுப்பிப்பதற்கான முயற்சிகளும்  நடந்து வருகின்றன.  
## மேற்கோள்கள்

.

பகுப்பு:சம்மு காசுமீர் ஏரிகள்
365 காதல் கடிதங்கள்

**365 காதல் கடிதங்கள்** (*365 Kadhal Kadithangal*) என்பது   2010 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். என். பாண்டியன் இயக்கிய இப்படத்தில் யுவ கார்த்திக், அஜய், கார்த்திகா அடைகலம் ஆகியோர் முக்கிய கதாபாத்திரங்களில் நடித்துள்ளனர். கருணாஸ், ராதாரவி, தேவன், சிங்கமுத்து, பாவா லட்சுமணன், முத்துக்காளை, சம்பத் ராம் ஆகியோர் துணை வேடங்களில் நடித்துள்ளனர். சாலை மைத்ரி தயாரித்த இப்படத்தின் பாடல்களுக்கு, பவுல் ஜே. இசை அமைத்தார். படம்  17 செப்டம்பர் 2010 அன்று வெளியானது.

## நடிகர்கள்

*யுவ கார்த்திக் திநகர் சுப்புவாக
*அஜய் வளர்ந்த சுப்புவாக
*கார்த்திகா அடைக்கலம் ஜாஸ்மினாக
*கருணாஸ் முருகனாக
*ராதாரவி இராசு தேவராக
*தேவன் வில்லியம்ஸ்
*சிங்கமுத்து மர அறுப்பு ஆலை உரிமையாளராக
* பாவா லட்சுமணன் தலைமைக் காவலராக
*முத்துக்காளை மெண்டலாக
*சம்பத் ராம் சுருளியாக
*தேவேந்திரன் ஊமையாக
*பாய்ஸ் ராஜன் மருத்துவராக
*வி. எம். சுப்புராஜ்
*விஜய் கணேஷ்
*ரெஜி
*உசா எலிசபெத் எலிசபெத்தாக
*மிண்ணல் தீபா கோமதியாக

## தயாரிப்பு
*[[பிரியம் (திரைப்படம்)|பிரியம்]]* (1996) திரைப்படத்தை இயக்கிய என். பாண்டியன் விஷன் 21 கிரியேட்டிவ் டீம் ஒர்க்ஸ் என்ற பதாகையின் கீழ் *365 கதல் கடிதங்கள்* படத்தின் வழியாக மீண்டும் இயக்கு வந்தார். இயக்குநர் கூறுகையில், "இது ஒரு பெணுக்கும், பையனுக்கும் இடையேயான இதயத்தைத் தொடும் காதல் கதையாக இருக்கும். இது அவர்களின் பள்ளி நாட்களிலிருந்து தற்போதைய வயது வரை நீண்டுள்ளது. பள்ளி நாட்கள் பின் நோக்கிய காட்சியில்  விவரிக்கப்பட்டுள்ளன. மேலும் இளைஞன் அவளை  தன் காதலிக்கு அவளை பிரிந்திருக்கும்போது ஒவ்வொரு நாளும் (365 நாட்கள்) காதல் கடிதங்களை எழுதி தனது காதலை எவ்வாறு புதுப்பிக்கிறான் " என்பதாக உள்ளது. முக்கிய வேடத்திற்கு இரண்டு வெவ்வேறு நடிகர்கள் தேர்வு செய்யப்பட்டனர், அஜய் இளைஞனின் பாத்திரத்தை ஏற்றார். அறிமுக நடிகர் யுவ கார்த்திக் இளம் பள்ளி  மாணவர் பாத்திரத்தை ஏற்று நடித்தார். கார்த்திகா அடைக்கலம் இரு காலக்கட்ட வேடங்களிலும் நடித்துள்ளார். காதல் கதைக்கு வண்ணமயமான பின்னணியை அளிக்கும் வகையில் இந்த படம் கொடைக்கானல் பின்னணியில் உருவாக்கபட்டது, ஆனால் படத்தின் முக்கிய பகுதிகள் உதகை , கோத்தகிரியில் படமாக்கப்பட்டன.

## இசை
இப்படத்திற்கான இசையை  திரைப்பட இசையமைப்பாளர் பால் ஜே. அமைத்தார். இதன் இசைப்பதிவில் 6 பாடல்கள் உள்ளன. படத்தின் இசையானது 2009 திசம்பர் 13 அன்று டி. ராஜேந்தரால் வெளியிட அதை சிலம்பரசன்  பெற்றார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2010 தமிழ்த் திரைப்படங்கள்
பகுப்பு:சிங்கமுத்து நடித்த திரைப்படங்கள்
பகுப்பு:ராதாரவி நடித்த திரைப்படங்கள்
ஜோசப் பிகன்

**ஜோசப்** " **பெப்பி** " **பிகன்** (Josef "Pepi" Bican 25 செப்டம்பர் 1913 - 12 டிசம்பர் 2001) ஓர் ஆஸ்திரிய - செக் தொழில்முறை கால்பந்து வீரர் ஆவார். இவர் முன்கள வீரராக விளையாடினார்.  

பிகன் தனது கால்பந்து தொழில் வாழ்க்கையை ரேபிட் வியன்னாவில் 1931 இல் தொடங்கினார். பிகன் ஆஸ்திரியாவில் இருந்த காலத்தில் நான்கு *லீக்* பட்டங்களை வென்றார்,  பின்னர் 1937 இல் சிலாவியா பிரகாவுக்குச் சென்றார், அங்கு இவர் 1948 வரை தங்கியிருந்தார், மேலும் அந்தச் சங்கத்திற்காக விளையாடிவர்களில் அதிக இலக்குகள் அடித்தவர் எனும் சாதனையையும் படைத்தார்.  

## ஆரம்ப கால வாழ்க்கை
பிகன் வியன்னாவில் ஃபிரான்டிசெக் மற்றும் லுட்மிலா பிகானுக்கு மகனாகப் பிறந்தார். இவர் மூன்று குழந்தைகளில் இரண்டாவது குழந்தை ஆவார்.  இவரது தாய், ஃபிரான்டிசெக் தெற்கு போஹேமியாவில் உள்ள செட்லிஸைச் சேர்ந்தவர்.ஜோசப்பின் தந்தை ஃபிரான்டிசெக் ஹெர்தா வியன்னாவுக்காக விளையாடிய ஒரு கால்பந்து வீரர் ஆவார். இவர் முதலாம் உலகப் போரில் கலந்துகொண்டவர் ஆவார். இருப்பினும், ஃபிரான்டிசெக் 1921 ஆம் ஆண்டில் தனது 30 ஆம் வயதில் வயதில் இறக்க நேரிட்டது, ஏனெனில் ஒரு கால்பந்து போட்டியில் சிறுநீரகத்தில் ஏற்பட்ட  காயத்திற்கு சிகிச்சையளிக்க  இவர் மறுத்துவிட்டார். 
## சர்வதேச கால்பந்து வாழ்க்கை
நவம்பர் 29, 1933 இல், (20 வயது மற்றும் 64 நாட்கள்) பிகன் ஆஸ்திரிய தேசிய அணியில் இடம் பெற்றார்.  இசுக்காட்லாந்திற்கு எதிரான அந்தப் போட்டியில்  2-2 என்ற இலக்குகள் கணக்கில் ஆஸ்திரிய அணி வெற்றி பெற்றது. பின்னர் இவர் 1934 உலகக் கோப்பையில், ஆஸ்திரியாவின் *வுண்டர்டீம்* அரையிறுதி வாய்ப்பினைப் பெற்ற போது அந்த அணிக்காக விளையாடினார்.  கூடுதல் நேரத்தில் இவர் இலக்குகள் அடித்ததன் மூலம் பிரான்சுக்கு எதிரான போட்டியில் 3–2 வெற்றியில் என வெற்றி பெற்றது.

### சர்வதேச இலக்குகள்

## மேற்கோள்கள்

 
பகுப்பு:2001 இறப்புகள்
பகுப்பு:1913 பிறப்புகள்
மௌன ராகம் 2

**மௌன ராகம் 2** என்பது 1 பெப்ரவரி 2021 ஆம் ஆண்டு முதல் விஜய் தொலைக்காட்சியில் திங்கள் முதல் வெள்ளி வரை இரவு 7 மணிக்கு ஒளிபரப்பான இசை குடும்பக் கதை பின்னணியை கொண்ட தொலைக்காட்சி நாடகத் தொடர் ஆகும். இது மௌன ராகம் (2017-2020) என்ற தொடரின் இரண்டாம் பாகம் ஆகும்.  இந்த தொடரை 'தாய் செல்வம்' என்பவர் இயக்க, ரவீனா, சுருதி கார்த்திக், ராஜீவ் பரமேஷ்வர், சிப்பி ரஞ்சித், அனுஸ்ரீ போன்ற பலர் நடித்துள்ளனர். இந்த தொடரின் இறுதி அத்தியாயம் 17 மார்ச்சு 2023 அன்று ஒளிபரப்பப்பட்டு, 517 அத்தியாயங்களுடன் நிறைவு பெற்றது.

## நேர அட்டவணை
இந்த தொடர் முதலில் ஜனவரி 1 பெப்ரவரி 2021 ஆம் ஆண்டு முதல் திங்கள் முதல் வெள்ளி வரை இரவு 10 மணிக்கு ஒளிபரப்பானது. பின்னர் கமல்ஹாசன் தொகுத்து வழங்கும் பிக் பாஸ் தமிழ் 5 என்ற நிகழ்ச்சிக்காக இந்த தொடர் 4 அக்டோபர் 2021 முதல் இரவு 7 மணிக்கு மாற்றப்பட்டது.

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் இசைத் தொலைக்காட்சி தொடர்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
பகுப்பு:2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
யசோதர்மனின் மண்டோசோர் வெற்றித் தூண் கல்வெட்டுகள்

மன்னர் யசோதர்மனின் மண்டோசோர் வெற்றித் தூண் கல்வெட்டுகள், (**Mandasor Pillar Inscriptions of Yashodharman**) இந்தியாவின் மத்தியப் பிரதேச மாநிலத்தின்  மண்டசௌர் மாவட்டத்தின் தலைமையிடமான மண்டோசோர் நகரத்திற்கு தெற்கே 4 கிலோ மீட்டர் தொலைவில் உள்ள சேந்தனி எனும் கிராமத்தில் அமைந்துள்ளது. கிபி 6ஆம் நூற்றாண்டில் படையெடுத்து வந்த, பௌத்தர்களுக்கு எதிரானவரும், கொடூரமானவருமான ஹூணர்களின் மன்னர் மிகிரகுலனை, அவ்லிக இராச்சிய மன்னர் யசோதர்மன் வெற்றி கொண்டமையை சிறப்பிக்க மணற்கல்லாலான வெற்றித் தூண் நிறுவப்பட்டது. அத்தூணில் சமசுகிருத மொழியில் மன்னர் யசோதர்மனின் போர் வெற்றிகள் குறித்து கல்வெட்டாக குறிக்கப்பட்டுள்ளது. 

## மேற்கோள்கள்

## வெளி இணைப்புகள்
*  The Sculpture of Mandasor

பகுப்பு:மத்தியப் பிரதேச வரலாறு
பகுப்பு:இந்தியக் கல்வெட்டுகள்
பகுப்பு:இந்தியாவில் உள்ள சமசுகிருத கல்வெட்டுகள்
உயிரியல் ஆய்வுசுருக்கம்

**உயிரியல் சுருக்கம்** (*Biological Abstracts*) என்பது கிளாரிவேட் அனலிட்டிக்சு தயாரித்த தரவுத்தளமாகும். இது உயிரியல், உயிர் வேதியியல், உயிரி தொழில்நுட்பம், தாவரவியல், மருத்துவமுன் மற்றும் பரிசோதனை மருத்துவம், மருந்தியல், விலங்கியல், வேளாண்மை,கால்நடை மருத்துவம் ஆகிய துறைகளில் வெளியாகும் சக மதிப்பாய்வு செய்யப்பட்ட ஆய்விதழ் கட்டுரைகளின் சுருக்கங்களை உள்ளடக்கிய தரவுத்தளமாகும். இது 1926 முதல் வெளிவருகிறது.

எபிஸ்கோ, ஓவிட்  மற்றும் அறிவியல் வலை உள்ளிட்ட பல சேவைகளின் மூலம் இதை அணுக முடியும்.

## வரலாறு
இந்த சேவை 1926ஆம் ஆண்டில் அச்சு வெளியீடாகத் தொடங்கியது. இது *பாக்டீரியாலஜி சுருக்கம்* (1917-1925), மற்றும் *தாவரவியல் சுருக்கம்* (1919-1926) ஆகிய ஆய்வுச்சுருக்க இணைப்பால் உருவாக்கப்பட்டது. இவை இரண்டும் பால்டிமோர் நகரில் வில்லியம்ஸ் மற்றும் வில்கின்ஸ் ஆகியோரால் வெளியிடப்பட்டன. இது அமெரிக்காவின் விஞ்ஞானிகளால் வழக்கமாக எழுதப்பட்ட சுருக்கங்களுடன், மென் அட்டை வெளியீடாக வந்தது. அந்தக் காலத்தில் ஏராளமான கட்டுரைகள் பிற மொழிகளிலிருந்தது குறிப்பிடத்தக்கது. துவக்கப்பட்ட நேரத்தில், இது சூரிச்சில் உள்ள கான்சிலியம் பிப்லோகிராஃபிக்கத்தின் வகைப்படுத்தப்பட்ட குறியீட்டுச் சேவையுடன் போட்டியிட்டது.   

முதல் இணையப் பதிப்பு காந்த நாடாவில் வெளியிடப்பட்டது. இது சுருக்கங்களின் உரை இல்லாமல் நூலியல் தகவல்களை மட்டுமே கொண்டிருந்தது. மேலும் இது விரைவான சேவையாகக் கருதப்பட்டது. 

## மேலும் காண்க

* கல்வி தரவுத்தளங்கள் மற்றும் தேடுபொறிகளின் பட்டியல்
* கல்வி இதழ்களின் பட்டியல்கள்
* திறந்த அணுகல் பத்திரிகைகளின் பட்டியல்
* அறிவியல் பத்திரிகைகளின் பட்டியல்
* கூகிள் ஸ்காலர்

## மேற்கோள்கள்

## பிற குறிப்புகள்
* 
* 
* 

## வெளி இணைப்புகள்
* 
பகுப்பு:இணைய தரவுதளங்கள்
சுரூபா முகர்ஜி

**சுரூபா முகர்ஜி** (Suroopa Mukherjee) ஓர் இந்திய எழுத்தாளர்.  போபால் பேரழிவு பற்றிய புத்தகம் உட்பட குழந்தைகள் மற்றும் இளைஞர்களுக்கான பல புத்தகங்களை எழுதியவர். டெல்லி பல்கலைக்கழக இந்து கல்லூரியில் ஆங்கில இலக்கியம் கற்பிக்கும் இவர், சுற்றுச்சூழல் பாதிப்பு மற்றும் பெருநிறுவன குற்றங்கள் தொடர்பான பிரச்சினைகள் குறித்து இளைஞர்களுக்கு விழிப்புணர்வை ஏற்படுத்த ஏற்படுத்தப்பட்ட மாணவர் குழுவின் ஒருங்கிணைப்பாளராக உள்ளார்.

பெரியவர்களுக்காக வெளியிட்ட இவரது முதல் புதினம் *அக்ராஸ் தி மிஸ்டிக் ஷோர்* மார்ச் 2007 இல் *மேக்மில்லன்* பதிப்பகத்தால் வெளியிடப்பட்டது*.* இவரது "*சர்வைவிங் போபால்*" போபால் பேரழிவினால் பாதிக்கப்பட்ட சமூகத்தின் வாய்வழி சான்றுகளை எடுத்துரைக்கிறது. இந்த பேரழிவினால் ஏற்பட்ட பாதிப்புகளையும் அதன் பின்விளைவுகளையும் இந்த நூல் பகுப்பாய்வு செய்கிறது.

## சான்றுகள்


## வெளி இணைப்புகள்

* தி டைம்ஸ் ஆஃப் இந்தியா

பகுப்பு:வாழும் மக்கள்
காவேரி நம்பீசன்

**காவேரி நம்பீசன்** (Kavery Nambisan) ஓர் இந்திய அறுவை சிகிச்சை நிபுணர் மற்றும் புதின எழுத்தாளர் ஆவார். இவரது தொழில் வாழ்க்கை இவரது புதினத்தில் தாக்கம் செலுத்துகிறது.

## வாழ்க்கை
காவேரி நம்பீசன்  குடகு மாவட்டம் பலங்கலா கிராமத்தில் ஓர் அரசியல்வாதி குடும்பத்தில் பிறந்தார். இவரின் தந்தை சி. எம்.  பூனாச்சா  மத்திய ரயில்வே அமைச்சராக இருந்தார். இவர் தனது ஆரம்ப ஆண்டுகளை மடிக்கேரியில் கழித்தார். இவர் 1965 முதல் பெங்களூரு *செயின்ட் ஜான்ஸ்* மருத்துவக் கல்லூரியில் மருத்துவம் பயின்றார்  பின்னர் இங்கிலாந்தின் லிவர்பூல் பல்கலைக்கழகத்தில் அறுவை சிகிச்சை மருத்துவம் பயின்றார் 

நம்பீசன், பத்திரிகையாளரும் கவிஞருமான விஜய் நம்பீசனை மணந்தார்.

## விருதுகள் மற்றும் அங்கீகாரம்

### இலக்கிய விருதுகள் மற்றும் அங்கீகாரம்
கேவரி நம்பீசன் 2005 ஆம் ஆண்டில் *கூர்க் பெர்சன் ஆஃப் தி இயர் விருது பெற்றார்.*

## வெளியீடுகளின் பட்டியல்

* *ஒன்ஸ் அபான் எ ஃபாரஸ்ட்*, குழந்தைகள் புத்தக அறக்கட்டளை, இந்தியா, 1986. (காவேரி பட் என. )
* *கிட்டி கைட்*, குழந்தைகள் புத்தக அறக்கட்டளை, இந்தியா, 1987. (காவேரி பட் என. )
* *தெ ட்ரூத் அபவுட் பாரத் (அல்மோஸ்ட்)*, பெங்குயின் இந்தியா, 1991. (காவேரி பட் என. )
* *தெ ஸென்ட் ஆஃப் பெப்பர்*, பெங்குயின் இந்தியா, 1996.
* *மேங்கோ கல்ர்டு ஃபிஷ்*, பெங்குயின் இந்தியா, 1998.
* *விங்ஸ் ஆஃப்* பட்டர்பிளை, பெங்குயின் இந்தியா, 2002.
* *தி ஹில்ஸ் ஆஃப் ஆங்கேரி*, பெங்குயின், 2005.
* *தெ ஸ்டோரி மஸ்ட் னாட் பி டோல்டு*, பெங்குயின், 2010.
* *எ டவுன் லைக் எவர்*, அலெஃப் புக் கம்பெனி, 2014.

## சான்றுகள்


பகுப்பு:வாழும் மக்கள்
ஜாசியா அக்தர்

**ஜாசியா அக்தர்** (Jasia Akhtar) சம்மு காசுமீர் மாநிலத்தின் சோபியான் மாவட்டத்தைச் சேர்ந்த இந்தியத் துடுப்பாட்ட வீராங்கனை ஆவார். டி 20 குயின்ஸ் லெவன் கிரிக்கெட் லீக்கின் இறுதிப் போட்டியில் இலங்கை லெவன்  அணிக்கு எதிராக எல்.ஐ.சி சண்டிகர் லெவன் அணிக்காக இறுதிவரை ஆட்டமிழக்காமல் 44 ஓட்டங்கள் எடுத்தார். இந்தியத் துடுப்பாட்டக் கட்டுப்பாட்டு வாரியம் ஏற்பாடு செய்த  தேசிய அளவிலான பெண்கள் துடுப்பாட்டப் போட்டியில்  அக்தர் 2013 முதல் பஞ்சாப் துடுப்பாட்ட அணியை பிரதிநிதித்துவப்படுத்தியுள்ளார். இந்தியப் பெண்கள் துடுப்பாட்ட அணியில் இடம் பிடித்த முதல் சம்மு காசுமீர் பெண் எனும் பெருமை பெற்றார். ஜனவரி 2019 இல், 2018–19 சீனியர் மகளிர் சேலஞ்சர் கோப்பைக்கான இந்தியா ரெட் அணியில் இடம் பெற்றார்.

## சான்றுகள்

பகுப்பு:1988 பிறப்புகள்
பகுப்பு:வாழும் மக்கள்
1,2-ஈத்தேன் டைதயோல்

**1,2-ஈத்தேன் டைதயோல்** (*1,2-Ethanedithiol*) என்பது  C2H4(SH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும்.  இது மிகவும் தனித்துவம் மிக்க வாசனையைக் கொண்டுள்ளது. இவ்வாசனை பலரால் அழுகிய முட்டைக்கோசுடன் ஒப்பிடப்படுகிறது. கரிமத் தொகுப்பு வினைகளில்  ஒரு பொதுவான கட்டுமானத் தொகுதியாகவும் உலோக அயனிகளுக்கான ஒரு சிறந்த ஈந்தணைவியாகவும் 1,2-ஈத்தேன் டைதயோல் கருதப்படுகிறது.
 
1,2- இருகுளோரோயீத்தேனுடன் நீரிய சோடியம் பைசல்பைடைச் சேர்த்து வினைபுரியச் செய்து வர்த்தக முறையில் இச்சேர்மம் தயாரிக்கப்படுகிறது. 1,2- இருபுரோமோயீத்தேனுடன் தயோயூரியாவைச் சேர்த்து வினைபுரியச் செய்து தொடர்ந்து நீராற்பகுத்தல் வினைக்கு உட்படுத்தி ஆய்வகங்களில் 1,2-ஈத்தேன் டைதயோல் தயாரித்துக் கொள்ளப்படுகிறது.  

## பயன்பாடுகள்
1,2-ஈத்தேன் டைதயோல் ஒரு 1,2-டைதயோலாக ஆல்டிகைடுகள் மற்றும் கீட்டோன்களுடன் வினபுரிந்து, வேதியியல் இடைநிலையாகப் பயன்படும் 1,3-டைதயோலேனைக் கொடுக்கும் என்பதால் கரிம வேதியியலில் பரவலாகப் பயன்படுத்தப்படுகிறது. 

::CH(SH)  +   RR'CO  →  CHSCRR'  +  HO

பிற 1,2- மற்றும் 1,3-டைதயோல்கள் இவ்வினையில் பங்கேற்று 1,3-டைதயோலேன்களையும் ஆறு உறுப்பு வளையம் கொண்ட 1,3 டைதயேன்களையும் கொடுக்கின்றன.

எத்திலீன் கிளைக்கால் போன்ற டையால்கள் இவ்வினையை ஒத்த வினைகளில் பங்கேற்று 1,3-டையாக்சோலேன்களையும் 1,3-டையாக்சேன்களையும் கொடுக்கின்றன. ஆல்டிகைடுகளிலிருந்து பெறப்பட்ட டைதயோலேன்கள் மற்றும்  டைதயேன்களின் சிறப்பம்சம்  என்னவென்றால், இவற்றிலுள்ள மீத்தேன் குழுவை புரோட்டான் நீக்கம் செய்து அதன் விளைவாக கார்பன் எதிர்மின் அயனியை ஆல்கைலேற்றம் செய்ய முடியும்.

1,2-ஈத்தேன் டைதயோல்  பொதுவாக பெப்டைடு பிளவு தொகுப்பு வினைகளில் துப்புரவாக்கியாகப் பயன்படுத்தப்படுகிறது
## மேற்கோள்கள்

பகுப்பு:தயோல்கள்
பிரியா புனியா

**பிரியா புனியா** (Priya Punia பிறப்பு: ஆகஸ்ட் 6, 1996) ஓர் இந்தியப் பெண்கள் துடுப்பாட்ட அணி வீராங்கனை ஆவார் . டிசம்பர் 2018 இல், நியூசிலாந்திற்கு எதிரான தொடருக்கான இந்திய அணியில் இவர் இடம் பெற்றார். பிப்ரவரி 6, 2019 அன்று நியூசிலாந்து பெண்கள் துடுப்பாட்ட அணிக்கு எதிராக இந்தியாவுக்காக மகளிர் இருபதுக்கு -20 சர்வதேச கிரிக்கெட்டில் (WT20I) அறிமுகமானார்.

செப்டம்பர் 2019 இல், தென்னாப்பிரிக்காவுக்கு எதிரான தொடருக்கான இந்திய மகளிர் ஒருநாள் சர்வதேச  அணியில் இவர் இடம் பெற்றார். இவர் அக்டோபர் 9, 2019 அன்று தென்னாப்பிரிக்காவிற்கு எதிராக மகளிர் ஒருநாள் போட்டியில் அறிமுகமானார்.

## சான்றுகள்

 

## வெளி இணைப்புகள்

* 

பகுப்பு:வாழும் மக்கள்
பகுப்பு:1996 பிறப்புகள்
அர்த்தநாரி (2016 திரைப்படம்)

**அர்த்தநாரி** (*Arthanari*) என்பது 2016ஆம் ஆண்டு வெளியான இந்திய தமிழ் அதிரடி பரபரப்பூட்டும் திரைப்படம்  ஆகும். இப்படத்தில் அருந்ததி அறிமுக நடிகர் ராம்குமார் ஆகியோர் முதன்மை பாத்திரங்களில் நடித்துள்ளனர். இப்படம் மலையாளத்தில் *அர்த்தநாரி* என்று மொழிமாற்றம் செய்யபட்டு வெளியிடப்பட்டது.

## கதை
செல்வமணிக்கம் சென்னையில் ஒரு  ஆசிரமத்தை நடத்திவருகிறார், கார்த்திக் அங்கே வளர்கிறான். காவல் அதிகாரியான சத்தியப்பிரியா கார்த்திக்குடன் மோதலில் ஈடுபடுகிறாள். பின்னர் அவனது கடந்த காலத்தைப் பற்றி அறிந்து  அவனுக்கு ஆறுதல் கூறுகிறாள். பின்னர் அவர்கள் காதலிக்கிறார்கள். ஒரு நாள், செல்வமணிக்கம் இறந்து விடுகிறார்.  அவர்  இயற்கையான மரணம் அடைந்ததாக கார்த்திக் கருதுகிறான். ஆனால் அவர் கொலை செய்யப்பட்டதாக சத்தியப்பிரியா சொல்லுகிறாள். கார்த்திக்கும்,  சத்தியப்பிரியாவும் இணைந்து செல்வமணிக்கத்தின் மரணத்திற்குப் பழிவாங்க விரும்புகிறார்கள்.

## நடிகர்கள்

* அருந்ததி சத்தியப்ரியாவாக
*   ராம்குமார் கார்த்தியாக
* நாசர் செல்வமணிக்கமாக 
* ராஜேந்திரன்
* அபிசேக் வினோத் கடத்தல்காரராக 
* கே. சிவசங்கர் ராமசாமியாக 
* வழக்கு எண் முத்துராமன்
* சம்பத் ராம்
* மிப்பு கார்த்திக்கின் நண்பராக 
* சுதாகர்
* தவசி

## தயாரிப்பு
இப்படத்தை  பாலாவின் முன்னாள் உதவியாளர் சுந்தர இளங்கோவன் இயக்கியுள்ளார்..மோதல் கொலையில் நிபுணத்துவம் பெற்ற காவல் அதிகாரி சத்தியபிரியாவாக அருந்ததியும்,  சத்தியப்ரியா வழக்கில் சிக்கிய கட்டுமானப் பொறியாளராக அறிமுக நடிகர் ராம்குமார் நடிக்கிறார். தனது பாத்திரத்திற்கு தயாராவதற்காக, அருந்ததி *ப்ளூ ஸ்டீல்*, *தி போன் கலெக்டர்,* *மர்தானி* உள்ளிட்ட அதே வகையிலான படங்களை பார்த்தார். ஆண், பெண் கதாபாத்திரங்களுக்கு சம அளவு முக்கியத்துவம் இருப்பதால் படத்திற்கு  அர்த்தநரி என்று பெயரிடப்பட்டது. படத்தில் நாசர் துணை வேடத்திலும்,  ராஜேந்திரன் எதிர்மறைப் பாத்திரத்திலும் நடித்துள்ளானர்.

## இசை
படத்தின் பாடல்களுக்கு வி. செல்வகணேஷ் இசையமைத்தார்.

## வெளியீடு
*டைம்ஸ் ஆப் இந்தியா* இப்படத்திற்கு ஐந்து நட்சத்திரங்களில் ஒன்றரையைக் கொடுத்து, "குறைந்த செலவில் எடுக்கபட்ட படங்கள் மோசமான உணர்வைத் தரும் படங்களாக உள்ளன. ஆனால் இது அவ்வாறு மோசமான உணர்வைத் தரவில்லை" என்று எழுதியது. *டைம்ஸ் ஆப் இந்தியா* சமயம் இந்த படத்திற்கு ஐந்து நட்சத்திரங்களில் இரண்டை வழங்கியது மேலும் இயக்குனரையும், அருந்ததியின் நடிப்பையும் பாராட்டியது.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2016 தமிழ்த் திரைப்படங்கள்